WHA ตั้ง 2 บ.ย่อย ลุยธุรกิจคลังศูนย์กระจายสินค้า-โรงไฟฟ้าพลังงานทดแทน
WHA ร่วมทุนกลุ่มเซ็นทรัล ตั้งบ.ย่อย "เซ็นทรัล ดับบลิวเอชเออะไลแอนซ์" ดำเนินธุรกิจคลัง-ศูนย์กระจายสินค้า อีกทั้งตั้งบ.ย่อย "ชลบุรี คลีน เอ็นเนอร์ยี่" ดำเนินธุรกิจโรงไฟฟ้าพลังงานทดแทน
11 ก.ค. 2559

นางสาวจรีพร จารุกรสกุล ประธานเจ้าหน้าที่บริหาร บริษัทดับบลิวเอชเอ คอร์ปอเรชั่น จำกัด (มหาชน) หรือ WHA เปิดเผยว่า บริษัทได้จัดตั้งบริษัทย่อย 2 แห่ง ได้แก่ บริษัทร่วมทุนระหว่างบริษัท และบริษัทในกลุ่มของเซ็นทรัล ภายใต้ชื่อ บริษัท เซ็นทรัล ดับบลิวเอชเออะไลแอนซ์ จำกัด เพื่อดำเนินโครงการอาคารคลังสินค้าศูนย์กระจายสินค้า และอาคารโรงงาน ทุนจดทะเบียน 50,000,000 บาท จำนวนหุ้น 500,000 หุ้น โดยบริษัทถือหุ้นจำนวน 249,998 หุ้น และบริษัท ซีอาร์ซี เพาเวอร์ รีเทล จำกัด ถือหุน จำนวน 249,998 หุ้น
อีกทั้งโครงการโรงไฟฟ้าพลังงานทดแทน ภายใต้ชื่อ บริษัท ชลบุรี คลีน เอ็นเนอร์ยี่ จำกัด เพื่อดำเนินโครงการโรงไฟฟ้าพลังงานทดแทน ทุนจดทะเบียน 20,000,000 บาท จำนวนหุ้น 2,000,000 หุ้น โดยบริษัท เหมราช เอ็นเนอร์ยี่ จำกัด ถือหุ้นจำนวน 1,999,997 หุ้น ทั้งนี้ บริษัท เหมราช เอ็นเนอร์ยี่ จำกัด เป็นบริษัทย่อยของบริษัท โดยบริษัทถือหุ้นโดยอ้อมผ่าน บริษัทเหมราชพัฒนาที่ดิน จํากัด (มหาชน) หรือ HEMRAJ